Eclipsis
Eclipsis (Graece ἔκλειψις 'defectio' ) est eventus astronomicus qui fit cum corpus caeleste per umbram alterius transeat. Communiter vocabulum hoc ad defectionem solis refert, cum umbra lunae superficiem terrae operiat, propter quod discus solaris a luna occultatur. Etiam communiter refert ad eclipsin lunarem, scilicet cum luna in umbram terrae intret. Alia vocabula eandem fere significationem habentes sunt occultatio vel defectio.